o
Hyvät katsojat, -
tervetuloa seuraamaan ohjelmaamme.
Vieraamme ovat Pohjois-Israelissa sijaitsevan Ohalon korkeakoulun -
opettajia ja oppilaita.
Ryhmään kuuluu neljä opettajaa ja 20 opiskelijaa, -
jotka opiskelevat kasvatustieteen maisterinohjelmassa.
Ryhmä tuli viikon mittaiselle vierailulle Suomeen.
Matkan tarkoitus on tutustua suomalaiseen koulujärjestelmään.
Viime vuonna Suomessa on vieraillut 250 ryhmää yli 50 eri maasta.
Suomalainen koulujärjestelmä on kuuluisa erinomaisuudestaan, -
ja muut haluavat ottaa siitä oppia.
Suomi on menestynyt hyvin myös Pisa-testeissä.
Ryhmä vieraili Helsingin yliopiston opettajankoulutuslaitoksella -
ja Opetushallituksessa.
Ryhmä vieraili myös Espoon ja Helsingin kouluissa.
Vieraat ovat tutustuneet innovatiivisiin opetusmenetelmiin.
Nimeni on Daniela Persin, ja olen suunnitellut tämän matkaohjelman -
ja toiminut matkan koordinaattorina Suomessa.
Olen tehnyt sen TV7:n johdon pyynnöstä.
Haluan toivottaa tervetulleeksi Netanel Bar Davidin, -
joka on TV7:n toimittaja Israelissa.
Hän on toiminut TV7:n ja Ohalon korkeakoulun yhdyshenkilönä.
Tervetuloa, Netanel.
Kertoisitko lyhyesti TV7:n ja Ohalon yhteistyöstä?
TV7 on lähettänyt ohjelmia Jerusalemista viiden vuoden ajan.
Noin kaksi vuotta sitten kävimme Golanin kukkuloilla -
haastattelemassa miestä, joka on yksi uudisasutuksen pioneereistä.
Koska asun itse Golanin kukkuloilla, -
haastattelemani mies kysyi, haluaisinko auttaa häntä.
Golanin alueen kehittäminen on hänelle tärkeää.
Hänen mielestään koulutus on avain alueen kehittämiseen.
Ohalon korkeakoulun avulla Golan saa lisää asukkaita, -
ja samalla alueen koulutustaso nousee.
Se lisää alueen vetovoimaa.
Esittelin idean Martille ja Mirjalle.
He eivät tienneet, millaisesta yhteistyöstä oli kyse.
He olivat kuitenkin kiinnostuneita, joten menimme käymään Ohalossa.
Tapasimme korkeakoulun johtajan, Shimon Amarin.
Hän keksi, kuinka opiskelijoita voisi auttaa.
Hän ehdotti, -
että vähävaraisille opiskelijoille etsittäisiin tukijoita Suomesta.
Teimme TV7-kanavalle mainoksen, -
jossa pyydettiin katsojia valitsemaan opiskelijan nimi -
laatimastamme listasta.
Katsojat voivat valita opiskelijan ja lahjoitettavan rahasumman.
He voivat myös olla yhteydessä opiskelijaan.
Yhteistyö on jatkunut kahden vuoden ajan.
Se on auttanut monia Pohjois-Israelin opiskelijoita.
Yhteistyöstä tehtiin juttu Israelin 10-kanavan uutisiin.
Yhteistyö on sujunut erittäin hyvin.
Sitten aloimme suunnitella matkaa Suomeen.
Niin kuin jo mainitsit, Suomi on kuuluisa koulujärjestelmästään.
Aikaa matkan järjestämiseen oli vain kaksi kuukautta.
Olen hyvin iloinen siitä, että kaikki järjestyi.
Kiitos, Netanel.
Nyt näette katsauksen eiliseen vierailuumme Tiistilän koululla.
Tulkaa mukaan.
Haluan oppia täällä asioita, jotka voin viedä mukanani -
omille lapsilleni ja kouluni lapsille.
Haluan parantaa lasten oloja.
Suomalaiset lapset tulevat kouluun hymyssä suin.
Israelilaiset lapset tulevat kouluun vain sen takia, -
koska heidän on pakko tulla.
Se on suurin ero.
Suomalaiset lapset kertovat pitävänsä koulusta.
He heräävät aamulla ja tulevat kouluun, -
kukin oman aikataulunsa mukaan.
Ryhmät ovat pieniä, ja lapset saavat paljon huomiota.
Jo ekaluokkalaisia opetetaan niin hyvin, -
että lapset oppivat toimimaan itsenäisesti.
Olen kateellinen, -
ja aion käyttää tällä matkalla oppimiani asioita -
parantaakseni omaa kouluani.
Aloitan tekemällä pieniä muutoksia, -
ja toivottavasti niillä on suurempi vaikutus alueellamme.
Olen jo tehnyt muistiinpanoja pienistä muutoksista.
Toivon, että ensi vuonna meidänkin oppilaamme alkavat hymyillä.
Toivotan tervetulleiksi vieraamme Ohalon korkeakoulusta.
Tervetuloa myös studiovieraille.
Ensimmäinen vieraamme on Tri Shimon Amar, -
joka on Ohalon kasvatustieteellisen korkeakoulun johtaja.
Hän on neurofarmakologian asiantuntija, -
jolla on takanaan pitkä ura huipputeknologian alalla.
Hän johtaa kasvatustieteen maisterin koulutusohjelmaa, -
joka keskittyy kasvatusjärjestelmien johtamiseen.
Maisterinohjelma on kolmatta vuotta käynnissä. Tervetuloa.
Toinen vieraamme on Tri Ditza Maskit.
Hän on Israelin opettajakoulutuksen erityisasiantuntija.
Hän on kasvatustieteen tohtori ja opettaja.
Hän on tutkimusosaston johtaja Gordonin korkeakoulussa Haifassa.
Hän myös koordinoi Israelin opettajankoulutusverkostoa.
Tervetuloa, Ditza.
Vieraanamme on myös kaksi opiskelijaa.
Koko ryhmämme on siinä mielessä erityinen, -
että puolet ryhmän jäsenistä on juutalaisia ja puolet arabeja.
He edustavat monia eri uskonnollisia suuntauksia.
Haluan esitellä rouva Sammar Heib Rahalin, -
joka on opettanut matematiikkaa Zarzirin beduiinikylän koulussa.
Hän toimii myös koulun johtokunnassa.
Tervetuloa. - Kiitos.
Viimeiseksi esittelen herra Giora Ranan, -
joka alkoi opiskella jäätyään eläkkeelle Israelin armeijasta.
Hän opiskelee kasvatustieteen maisterin tutkintoa Ohalossa.
Hänellä on jo kandidaatin tutkinto sosiologiassa, psykologiassa, -
kasvatustieteissä ja englannin kielen opetuksessa.
Hän on myös opiskellut kasvatuslaitosten johtamista.
Hän on opettanut yläkouluikäisille englantia.
Hän on opettanut englantia myös toisen asteen opiskelijoille.
Tervetuloa. - Kiitoksia.
Shimon, te olette Ohalon korkeakoulun johtaja.
Hallinnoitte korkeakoulun akateemisia prosesseja.
Teidän visionne on tehdä Ohalosta paras opettajankoulutuslaitos -
Pohjois-Israelissa.
Voisitteko kertoa visiostanne ja siitä, -
kuinka tämä matka liittyy siihen.
Visioni on hyvin lähellä suomalaista koulujärjestelmää.
Suomella ja Israelilla on samantyyppisiä haasteita -
tulevaisuuden suhteen.
Jos katsotaan parikymmentä vuotta eteenpäin, -
Suomen ja Israelin on osattava varautua -
maailmantalouden muutoksiin.
Suomi on jo ottanut askelia samaan suuntaan, -
mihin mekin olemme jo menossa.
Valmistelemme sellaista koulutusjärjestelmää, -
joka auttaa lapsiamme sopeutumaan niihin haasteisiin, -
joita tulevaisuus heidän eteensä tuo.
Toivon, että voimme ottaa huomioon vielä syntymättömät lapsemme.
Kuinka varmistamme sen, -
että parinkymmenen vuoden päästä he ovat valmiita niihin haasteisiin, -
joita maailmassa juuri silloin on?
Suomi on toiminut hienosti tässä asiassa.
Mielestämme voimme toimia samoin, koska Israelissa on sama tilanne.
Voimme yhdistää voimamme, -
jolloin voimme kehittää maailman parhaan koulujärjestelmän, -
ja miksei sama voisi päteä talouselämäänkin.
Hieno visio.
Ditza, olette Israelin opettajankoulutuksen asiantuntija.
Tunnette alan ja tiedätte, mihin suuntaan ollaan menossa.
Voisitteko kertoa tästä lisää?
Keskitymme opettajiin ja opiskelijoihin.
Opettajilla tarkoitan vastavalmistuneita opettajia.
Kehitämme opetusmenetelmiä, -
ja luomme yhteyksiä koulujen ja opettajankoulutuslaitosten välille.
Se on oikea tie, jos halutaan kehittyä.
Etsimme yhdessä oikeita ratkaisuja.
Pohdimme yhdessä eri koulutusprosesseja.
Minkälaisia kysymyksiä pohditte?
Kuinka luodaan hyvä opetussuunnitelma?
Hyvä opetussuunnitelma on tarkoituksenmukainen.
Siihen päästään katsomalla sekä ympärille että sisimpään.
Mikä on oppilaan oma tapa oppia?
Kuinka hänen ajattelunsa kehittyy?
Millainen henkilö hän on?
Millainen oppija hän on?
Kuinka opetusmetodeja voi kehittää?
Kuinka opetussuunnitelmaa voi soveltaa kunkin oppilaan kohdalla?
Kuinka voimme rohkaista uusia opettajia -
löytämään identiteettinsä?
Uudet opettajat ovat hyvin tärkeitä.
Työn aloitus on uusille opettajille eräänlainen shokki.
Uudet opettajat on otettava huomioon.
Uudet opettajat takaavat lasten kasvun ja tulevaisuutemme.
Millainen on Ohalon korkeakoulun rooli Israelin koulutuskentällä?
Ohalossa käytetään ainutlaatuista tapaa -
opettaa opettajia.
Siellä etsitään koko ajan uusia keinoja, -
joilla opettajankoulutusta voitaisiin parantaa.
Ohalossa osataan tehdä yhteistyötä.
Tämä matka on osoittanut, -
että se on totta.
Olen samaa mieltä. Sammar, -
olette yksi ryhmämme arabeista.
Olette myös yksi Ohalon maisterin tutkintoa suorittavista arabeista.
Opiskelevatko arabit juutalaisten kanssa samoissa korkeakouluissa, -
myös kandidaatin tasolla?
Opettajankoulutuslaitoksissa opiskelee sekä arabeja -
että juutalaisia.
Tosin arabeille on myös omia opettajankoulutuslaitoksia.
Ohalo on esimerkki yliopistosta, jossa opiskelee molempia.
Israelissa on kuitenkin 3-4 korkeakoulua, -
joissa opiskelee vain arabeja.
Toimitte koulunne johtokunnassa, ja olette opettanut 23 vuotta.
Olette nähnyt myös opettajia, jotka ovat opiskelleet arabikouluissa.
Oletteko huomannut, että heidän arvomaailmansa olisi erilainen?
En ole huomannut eroa.
Syy arabien omaan opettajankoulutukseen on siinä, -
että arabiopettajista on pula.
Arabiopettajia haluttiin saada nopeasti lisää.
Itse koulutus on heillekin samanlainen.
Kaikki opettajankoulutuslaitokset kuuluvat samaan järjestelmään.
Kaikissa oppilaitoksissa käytetään samanlaista opetussuunnitelmaa, -
oli kyseessä sitten pelkästään arabeille suunnattu koulutus -
tai juutalaisten ja arabien yhteinen koulutusohjelma.
Millaisia arvoja teidän koulussanne opetetaan?
Israelissa on yhtenäinen järjestelmä, -
joka takaa, että kaikilla oppilailla on samat periaatteet.
Koulut valmistavat heitä elämään 2000-luvulla.
Rohkaisemme oppilaita tekemään vapaaehtoistyötä yhteisön hyväksi.
Kannustamme erinomaisuuteen.
Näitä periaatteita noudatetaan useimmissa kouluissa.
Kiitos. Seuraavaksi Giora.
Olette suorittanut monia tutkintoja.
Olette toiminut myös opettajana.
Kuinka määrittelisit ne periaatteet ja arvot, -
jotka ohjaavat Israelin koulutusjärjestelmää?
Jos katsotaan yläkoulujen ja lukioiden opetusta, -
niissä molemmissa kannustetaan yhteistyöhön.
Olen opettanut myös erityisoppilaita.
Tavallisessa opetuksessa ja erityisopetuksessa toimitaan -
hyvin pitkälle samojen periaatteiden mukaan.
Sama pätee myös lukion jälkeiseen koulutukseen.
Lukion jälkeen israelilaiset käyvät kolme vuotta kestävän armeijan.
Kun palvelusaika päättyy, on opiskeluun tullut 3 vuoden tauko.
Tämä tauko on otettava huomioon, -
kun opiskelija jatkaa opintojaan.
Tärkeää on myös rohkaista ryhmätyön tekemistä.
Mihin suuntaan Israelin koulutusjärjestelmä on menossa?
Hyvin mielenkiintoinen kysymys.
Vastaan luokanopettajan kokemuksen pohjalta.
Mielestäni suuntaus on se, -
että oppilaat osaisivat kohdata tulevaisuuden haasteet, -
niin kuin Ohalon korkeakoulun johtaja jo mainitsikin.
Kehitys etenee huimaa vauhtia.
Tietoa on hankittava jatkuvasti lisää.
Tietokoneet tulevat yhä paremmiksi.
Siihen suuntaan on mentävä.
Innovatiivinen teknologia on tärkeää.
Panin tällä matkalla merkille erityisesti sen, -
kuinka paljon Opetushallitus luottaa koulujen rehtoreihin.
He saavat vapauden soveltaa opetussuunnitelmaa -
parhaaksi katsomallaan tavalla.
Mielestäni se on hyvä tavoite, -
ja toivottavasti se voisi toimia Israelissakin.
Oletteko te samaa mieltä?
Yksi asia on tärkeä ymmärtää.
Kaikista opiskelijoistamme, kuten Giorasta ja Sammarista, -
tulee johtajia.
He tulevat johtamaan opettajia.
Opettajat taas tulevat opettamaan lukuisia oppilaita, -
jotka taas ovat maamme tulevaisuus.
Nämä lapset tulevat kohtaamaan haasteita, -
joita ei ole aikaisemmin kohdattu.
Giora nostikin jo esiin tärkeän kysymyksen.
Mikä on koulutusjärjestelmän rooli tulevaisuudessa?
Meidän on varmistettava, -
ettei opettajan tehtävä ole enää antaa tietoa, -
koska tieto on jo kaikkien ulottuvilla.
Se on teknologian ansiota.
Opettajan ei enää tarvitse siirtää tietoa eteenpäin.
Opettajan tehtävä on tarjota arvoja, ohjata oppimista -
ja luoda oppilaalle ihanteellinen kasvuympäristö, -
jotta oppilas oppisi soveltamaan tietoja käytännössä.
Toinen tärkeä näkökulma on se, -
että lasten on opittava pärjäämään maailmassa -
olematta väärällä tavalla kilpailuhenkisiä.
Tällä matkalla olemme nähneet upeita asioita Suomen kouluissa.
Tutustuimme kouluihin, -
joissa opettajan sielu muodosti opetuksen ytimen.
Jos se puuttuu, -
lapset eivät opi olemaan oikealla tavalla kilpailuhenkisiä.
Luottamus ja rakkaus lapsiin ovat avainasemassa.
Oikea ympäristö ja teknologia ovat tärkeässä asemassa.
Näistä opiskelijoista tulee jonain päivänä johtajia.
Tällä matkalla he ovat oppineet, -
mitä heiltä odotetaan tulevaisuudessa.
Olen jo sanonut tämän TV7:n omistajille.
Jokin ylempi taho on selvästi johdattanut meidät yhteen, -
jotta Suomi ja Israel voisivat alkaa tehdä yhteistyötä, -
joka nousee tulevaisuudessa merkittävään asemaan.
Uskon TV7:n katsojien ymmärtävän tämän.
On tärkeää, että he tukevat yhteistyötämme jatkossakin.
Olemme siitä hyvin kiitollisia.
Olemme puhuneet Suomen kouluissa vallitsevasta luottamuksesta.
Mitä arvoja Israelilla on annettavanaan Suomelle?
Mitä Suomi voisi oppia teiltä?
Kutsuin kaikki tapaamani rehtorit vierailemaan Israelissa.
Uskon, että meillä on jotain annettavaa Suomelle.
Meillä on erikoisosaamista luovuuteen liittyvissä taidoissa.
Toinen erikoisosaamisemme on hepreaksi "iltur", -
joka merkitsee improvisaatiota.
Se viittaa siihen, -
kuinka opettaja voi improvisoida tiedostaan ja taidostaan -
jotain uutta tilanteen mukaan.
Suomessa on hyvä luottamukseen perustuva koulutusjärjestelmä.
Me voimme tuoda siihen luovuutta ja improvisaatiokykyä.
Siitä voi syntyä jotain uutta, joka on hyödyksi kaikille osapuolille.
Kuinka improvisaatio toimii käytännössä koulussa?
Miten sitä voi opettaa oppilaille?
Kaikki alkaa lasten tarkkailemisesta.
Johtaja tarkkailee alaisuudessaan työskenteleviä opettajia.
Vain tarkkailemalla voi nähdä, -
missä asioissa oppilas on lahjakas ja missä hän tarvitsee apua.
Kun puhutaan 2000-luvusta, -
on oltava tarkkana työkalujen suhteen.
Tietokone on työkalu.
On mietittävä tarkkaan, mihin sitä voidaan käyttää.
Se on pelkkä työkalu.
Yksinkertaista vastausta ei ole.
Tietokoneeseen voi luottaa, mutta siihen liittyy haasteitakin.
Opettajan on todella tarkkailtava oppilaitaan, -
minkä hän tekeekin, jos hän rakastaa lapsia.
Opettaja ei saa keskittyä liikaa omiin tavoitteisiinsa.
Hänen on oltava avoin ja utelias.
Jos ihminen ei kysy, hän ei voi kasvaa.
Opettaja ei saa olla liian itsevarma tietonsa suhteen.
Hänen on tiedettävä, ettei hän tiedä kaikkea.
Lapselle ei tarvitse opettaa, miten hänen olisi tehtävä asiat.
Hänelle on vain kerrottava, mikä on tavoite.
Sitten hänelle on annettava vapaus toimia.
Kun hän saa oikeat työkalut, hän pääsee tavoitteeseen itse.
Hän tekee sen, vaikka se vaatisi useamman yrityksen.
Hän onnistuu improvisoimalla.
Jos oppilaalle annetaan kaikki tieto, -
hän ei pääse improvisoimaan.
Hän tarvitsee vain oikeat työkalut.
Hän käyttää niitä omalla tavallaan ja saattaa epäonnistuakin.
Lopulta hän kuitenkin onnistuu.
Tarkoitatteko sitä, -
että lasten olisi annettava valita omat tavoitteensa?
En tarkoittanut sitä.
Jos lapsi saa mahdollisuuden yrittää itse, -
hän etsii itse tarvitsemansa tiedon ja onnistuu.
Hän löytää oikeat työkalut.
Tavoitteen asetamme me.
Opetushallituksessa meille kerrottiin, -
että Suomi aikoo tulla maailman johtavaksi koulutusmaaksi -
vuoteen 2020 mennessä.
Ehkä saavutamme tämän hienon tavoitteen.
Kuten huomaatte, luen itseni jo mukaan tähän projektiin.
Toivon, että Suomi saavuttaa tämän päämäärän.
Ei pidä hätääntyä, vaikka tavoite ei toteutuisikaan täysin.
Aina voi oppia lisää.
Haluaisin lisätä jotain.
Annan esimerkin ensimmäisen vuoden maisterin opinnoistani.
Meillä oli kurssi, joka käsitteli johtamisen kehittämistä.
Kurssia veti kansainvälisesti tunnettu professori.
Kurssi oli hyvin käytännönläheinen.
Jouduimme kehittämään omaa johtajuuttamme.
Ryhmätyöskentelyä oli paljon.
Ohalon korkeakoulun johtaja Shimon Amar puhui siitä, -
kuinka lapsia on hyvä altistaa itsenäiseen oppimiseen.
Minä jouduin kurssillani miettimään, -
minkälainen olisin korkeakoulun johtajana.
Mitä korkeakoulun johtajalta vaaditaan eri tilanteissa?
Oppilaat joutuivat etsimään vastauksia itse.
Kurssin vetäjän tehtävä oli ohjata meitä.
Samaa mallia voitaisiin käyttää myös ala- ja yläkouluissa, -
ja myös lukioissa ja yliopistoissa.
Tämä esimerkki havainnollisti asiaa.
Kurssikaverini yhtyvät varmasti tähän.
Professorimme oli välillä Amerikassa, -
ja pidimme esitelmämme hänelle Israelista käsin.
2. vuoden opiskelijat tekivät samoin.
Se osoittautui arvokkaaksi kokemukseksi.
Meitä ohjasivat ne samat 2020-tavoitteen periaatteet.
Halusitteko lisätä jotain?
Lisäisin kaksi asiaa.
Suomalaisten opettajien saama autonomia on erittäin tärkeä asia.
Opettajasta tulee luovempi, -
ja sillä on vaikutusta oppilaisiin.
Se edesauttaa oppilaiden itsenäistä oppimista.
Suomessa oppilailla näyttää olevan suuri vapaus valita, -
mitä he haluavat oppia.
Heillä on vapaavalintaisia aineita.
Se motivoi heitä panostamaan opintoihinsa.
Olemme nähneet tästä esimerkkejä suomalaisissa kouluissa.
Matematiikan tunnilla oppilaat päättivät, -
että he haluavat tutkia merta.
He saivat valita projektin ja etsiä tietoa itse.
Tietoa etsittiin esimerkiksi internetistä.
Sitten tietoja sovellettiin matemaattisiin kaavoihin.
Se vaatii korkeatasoista ajattelua, ja oppilaista tulee luovia.
Arveletteko voivanne soveltaa näitä esimerkkejä, -
kun palaatte Israeliin?
Kyllä, uskon niin. Kaikki alkaa opettajasta.
Opettaja on Suomessa johtavassa asemassa, -
ja hänellä on valtuuksia luokassa.
Se tekee hänestä luovemman, -
koska hän haluaa parantaa nykyistä järjestelmää.
Niin kuin Shimon jo sanoi, -
opettajan tehtävä ei ole enää vain antaa tietoa.
Avainsana on luovuus.
Otaksun, että palaatte ensi vuonna Suomeen uuden ryhmän kanssa.
Siitä ei ole epäilystäkään.
Uskon, että nämäkin opiskelijat haluavat tulla uudestaan.
Seuraava matka voi lisätä heidän tietämystään entisestään.
Toivomme, että suomalaiset opettajat tulisivat Israeliin, -
jotta voisimme suunnitella yhteisiä projekteja.
Haluaisitteko vielä sanoa jotain niille katsojille, -
jotka ovat tukeneet kouluanne?
Mielestäni on ollut hienoa nähdä, -
kuinka suomalaiset katsojat ovat vastanneet pyyntöömme -
tukea oppilaitamme taloudellisesti.
He vastasivat pyyntöön.
Jotkut ovat jopa tulleet vierailemaan Israelissa -
ja tutustumaan opiskelijoihin.
On hienoa nähdä, kuinka tukijat ja opiskelijat rakastavat toisiaan.
Opettajankoulutuslaitoksena näemme tämän asian niin, -
että tämä on yksi tapa, -
jolla Suomi voi auttaa Israelia saamaan parempia opettajia.
Haluan kiittää teitä kaikkia.
Kiitos myös yleisölle.
Keskustelumme jatkuu varmasti.
Yhteistyömme on vasta alkamassa, ja uskon, -
että se tulee kantamaan hedelmää.
Voimme yhdessä edetä kohti vuoden 2020 tavoitetta.
Suomennos: Hanna Tischer